Dalit
Dalit est appellatio sui ipsius stirpis autochthonum Indiae, qui discriminatione Induistica religione fulta ut tribus Intactilium a generibus superioribus Indoaryanorum, qui Indiam occupaverant, segregati erant ac saepe usque ad hunc diem sunt. Notio ex verbo Sanscritico दल् (dal) evoluta est; convertitur "fractus", "ruptus", "compressus", "fugatus", "conculcatus", "deletus", "propalam collocatus". In terris occidentalibus interdum etiam verbum Paria ad Dalit significandos adhibetur; Gandhi eos Harijan appellavit, quod saepe "liberi Dei" conversum est, accuratius autem "A Vishnu nati" valet. Quae appellatio a Dalit semper reiecta est, quod non liberi praesidio egentes, sed homines parium iurum essent.